OpenLLM-France/wikimedia huggingface dataset:
# Trachinotus mookalee

Trachinotus mookalee és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els cm de longitud total.

## Distribució geogràfica

Es troba a l'Índic i a l'oest del Pacífic.

## Referències

* ↑ ITIS
* 1 2 FishBase (anglès)

## Bibliografia

* Cuvier, G. & A. Valenciennes. 1832. Histoire naturelle des poissons. Tome huitième. Livre neuvième. Des Scombéroïdes. Hist. Nat. Poiss. v. 8: i-xix + 5 pp. + 1-509, Pls. 209-245.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Avoca (Nova York)

Avoca és una població dels Estats Units a l'estat de Nova York. Segons el cens del 2000 tenia 1.008 habitants.

## Demografia

Segons el cens del 2000, Avoca tenia 1.008 habitants, 363 habitatges, i 260 famílies. La densitat de població era de 329,8 habitants/km².
Dels 363 habitatges en un 39,1% hi vivien nens de menys de 18 anys, en un 51,8% hi vivien parelles casades, en un 16,8% dones solteres, i en un 28,1% no eren unitats familiars. En el 22,9% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,17.
Per edats la població es repartia de la següent manera: un 32,2% tenia menys de 18 anys, un 5,4% entre 18 i 24, un 25,8% entre 25 i 44, un 22,4% de 45 a 60 i un 14,2% 65 anys o més.
L'edat mediana era de 35 anys. Per cada 100 dones de 18 o més anys hi havia 100,9 homes.
La renda mediana per habitatge era de 31.713 $ i la renda mediana per família de 32.443 $. Els homes tenien una renda mediana de 28.864 $ mentre que les dones 21.563 $. La renda per capita de la població era de 13.639 $. Entorn del 10,6% de les famílies i el 15,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Avoca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Avoca». American Fact Finder. Oficina del Cens dels Estats Units, 12-01-2010.
# Torre del Garriga

La Torre del Garriga o Torre de Bràfim és una obra medieval de Bràfim (Alt Camp) declarada bé cultural d'interès nacional.

## Descripció

Recinte quadrangular envoltat per un mur d'on sobresurt una torre semicircular. En un dels angles s'alça una torre quadrada de 4x4 metres i 15 metres d'alçada. A la llinda de pedra hi ha inscrita la data 1877. Hi ha un mirador al cim amb barana, gàrgoles de tub de pedra i penell de ferro forjat. El parament és de maçoneria arrebossada amb morter de calç.

## Referències

* ↑ «Torre del Garriga». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].

## Enllaços externs

* «Torre del Garriga». Mapa de recursos culturals. Diputació de Tarragona.
# Tots a la platja

Tots a la platja és una pel·lícula de 2011, dirigida per Matteo Cerami amb Gigi Proietti, Marco Giallini i Ambra Angiolini que s'inspira en Casotto, pel·lícula de 1977 de Sergio Citti que té com a protagonista Gigi Proietti.

## Trama

Aventures de diversos personatges en un balneari en Castel Porziano, a Roma, en una jornada d'estiu: Nino, el cunyat desmemoriat i cleptòman de Maurizio; Maurizio, gestor del bar del balneari; Giovanna, una hostessa lesbiana que descobreix que la seua promesa i companya Sara està embarassada; i finalment Gigi, Nando i la seua nova dona russa.
S'afigen com a acompanyament: la mare paralítica de Maurizio atiborrada de Gaspatxo; una malastruc i una estrella televisiva.

## Cameo

* Pippo Baudo com a ell mateix i Ninetto Davoli com el pescador.

## Curiositats

Ninetto Davoli i Gigi Proietti formaven part també del repartiment de Casotto, de 1977, en el qual la pel·lícula s'inspira clarament. De fet, quan Gigi Proietti recita els noms dels set reis de Roma després d'haver desfet el nus del seu mocador, cita Sergio Citti en lloc de Servio Tullio, evident homenatge al director de la pel·lícula a dalt citada.
# Traducció de programari al català

Des dels inicis de la distribució comercial de programari, la presència del català als programes informàtics havia estat molt minsa.
El 1998, la Generalitat de Catalunya, per tal de donar un impuls al català creà la llei de política lingüística de dia 7 de gener d'aquell any, en què s'insta el govern a afavorir la producció i comercialització de productes informàtics en català. Arran d'aquesta llei, subvencionà amb 80 milions de pessetes Microsoft per tal que traduís el seu sistema operatiu Windows 98 al català, una mesura que fou criticada per la comunitat catalana del programari lliure liderada per Softcatalà que ja havia iniciat la traducció col·laborativa de programari de codi obert. El 2001, el Termcat signà un conveni de col·laboració amb Softcatalà per prestar suport terminològic a aquestes traduccions de programari.
Durant els primers anys del segle xxi, s'ha viscut un clar increment de la presència del català als programes informàtics. Actualment, la major part dels sistemes operatius (tant el GNU/Linux, com el Windows com el Mac OS) tenen la majoria de funcions traduïdes al català. Pel que fa a dispositius mòbils, tant Android com iOS tenen l'opció del català. El català també és present a molts d'altres programes com ara paquets ofimàtica (LibreOffice o Microsoft Office) i navegadors web (Mozilla Firefox o Microsoft Edge). També és present en aplicacions per a mòbils com Twitter o Facebook.

## Referències

* 1 2 Franquesa i Bonet, Ester. La terminologia: Un mirall del món. Editorial UOC, 2011.
* ↑ «El Govern de la Generalitat de Catalunya aprova destinar 80 milions de pessetes a la traducció al català del sistema operatiu Windows-98 i del navegador Internet Explorer 4.0». Anuaris.cat, 31-07-1998. Arxivat de l'original el 2014-10-26. [Consulta: 3 octubre 2014].
* ↑ «Encara no teniu el Twitter en català?». Gencat.cat. Generalitat de Catalunya, 27-11-2012. [Consulta: 3 octubre 2014].
* ↑ «Facebook ja és en català». Vilaweb, 01-06-2008. [Consulta: 3 octubre 2014].
# Tossal de l'Abadia

«Tossal de l'Abadia» té aquests significats:
* Tossal de l'Abadia (Espills), muntanya d'Espills (Tremp)
* Tossal de l'Abadia (Castissent), muntanya de Castissent (Tremp)
# Babez For Breakfast

Babez for Breakfast és cinquè àlbum d'estudi de la banda Lordi, editat el 2010 per The Label.

## Llista de cançons

* "SCG5: It's a Boy!" – 1:21
* "Babez for Breakfast" – 3:30
* "This is Heavy Metal" – 3:01
* "Rock Police" – 03:58
* "Discoevil" – 03:49
* "Call Off the Wedding" – 3:31
* "I Am Bigger Than You" – 3:04
* "ZombieRawkMachine" – 3:42
* "Midnite Lover" – 3:21
* "Give Your Life for Rock and Roll" – 3:54
* "Nonstop Nite" – 03:56
* "Amen's Lament to Ra" – 3:32
* "Loud and Loaded" – 3:15
* "Granny's Gone Crazy" – 3:56
* "Devil's Lullaby" – 3:43

## Referències

* ↑ «'Babez for Breakfast' quinto trabajo de los finlandeses LORDI» (en castellà), 2010. [Consulta: 1r desembre 2014].
* ↑ «Babez for Breakfast» (en anglès). MTV, 2010. Arxivat de l'original el 2016-08-09. [Consulta: 1r desembre 2014].
# Toutain Editor

Toutain Editor fou un editorial de còmics catalana, creada per Josep Toutain, que va sorgir a partir d'una empresa de representació d'autors espanyols als Estats Units (Selecciones Ilustradas). Va ser fonamental en la història del còmic a Espanya per la seva determinant influència creativa i industrial durant els anys 70 i 80. Va reunir a un bon nombre d'autors espanyols i estrangers (sobretot nord-americans) d'avantguarda que majoritàriament treballaven per a la Warren Publishing. Amb el temps va anar tancant les revistes que no van sobreviure a l'època de crisi del còmic també anomenada com a declivi i la travessia del desert.

## Revistes

* 1984. Títol centrat en la ciència-ficció, va prendre el seu nom de la seva homònima nord-americana.
* Zona 84. Continuació de la línia editorial de l'anterior revista, començant la numeració des del número 1.
* Creepy. Versió en espanyol de la revista centrada en el còmic de terror que editava Warren als Estats Units. Hi ha un Creepy 2a època també editat per Toutain i amb numeració nova. La revista es nodria de material de Eerie i Vampirella, títols de terror de la Warren.
* Comix Internacional. Revista que podríem qualificar de miscel·lània. El títol va tenir una segona vida després del tancament de l'editorial de Josep Toutain, de la mà d'Ediciones Zinco i que va tenir una vida curta (6 números).
* Thriller. Revista de "còmics negre".
* Fan cómics. Còmic magazine sobre el món de la historieta.
* Totem, el comix. Quan Toutain va adquirir la capçalera de la revista espanyola Totem, la va intentar convertir en estendard del còmic eròtico underground.
* Cal destacar també la publicació d'una Historia de los Comics en fascicles col·leccionables.

## Àlbums
### D'autors catalans

* Shock d'Alfons Figueras
* Vampirella Special i Cuando el Cómic es Arte, de Pepe González
* Cuando el Cómic es Arte, Zora y los Hibernautas i Drácula, de Fernando Fernández
* Historias de taberna galáctica i La Muralla, de Josep Maria Beà
* Torpedo 1936, Kraken, Custer, Andraz, De vuelta a casa i Light & Bold, de Jordi Bernet
* Alex Magnum d'Alfredo Genies
* Doctor Mabuse, 666-999 i La Enfermedad del sueño, de Josep Maria Beroy
* Crepúsculo i Nociones de realidad: Sebastián Gorza, de Pasqual Ferry
* Mujeres secretas, de Mike Ratera

## Referències

* ↑ Toutain Editor fitxa tebeosfera http://www.tebeosfera.com/entidades/toutain_editor.html

## Bibliografia

* Alary, Viviane. Historietas, comics y tebeos españoles. Presses Universitaires du Mirail: Hespérides Espagne, Université de Toulouse, Le Mirail., 2002. ISBN 2-85816-606-4.
* Cuadrado, Jesús. Atlas español de la cultura popular: De la historieta y su uso, 1873-2000. Madrid: Ediciones Sinsentido/Fundación Germán Sánchez Ruipérez, 2000. ISBN 84-89384-23-1.
# Two Memories

Two Memories és una pel·lícula muda de la Biograph dirigida per D. W. Griffith i protagonitzada per Marion Leonard i David Miles. Representa el debut cinematogràfic de Mary Pickford. La pel·lícula, de mitja bobina, es va estrenar el 24 de maig de 1909.

## Argument

Quan Henry Lawrence i Marion Francis eren joves estaven enamorats però es produeix una baralla entre ells i es separen. Com que tots dos són forts de caràcter cap d’ells intenta retrobar l’altre. Passen deu anys i Marion s'ha convertit en una dona freda i insensible que es mou molt bé en els bons cercles socials. Mentrestant, Henry cau malalt i sent que pot morir aviat. Un dia llegeix Marion ha tornat d’Europa i decideix escriure-la demanant-li que el visiti per tornar-la a veure una vegada més. Ella es troba en una festa amb un grup d’amics quan li arriba el missatge i en fa broma però els seus acompanyants, animats pel xampany, la indueixen a anar-hi tots junts. Allà troben Henry mort assegut a una cadira i agafant del seu retrat i ella es penedeix de la seva lleugeresa.

## Repartiment

* Marion Leonard (Marion Francis)
* David Miles (Henry Lawrence)
* Mary Pickford (germana de Marion)
* Charles Avery (convidat)
* Florence Lawrence (convidada)
* Mack Sennett (convidat)
* Robert Harron (convidat)
* Lottie Pickford
* Clara T. Bracy
* John R. Cumpson (convidat)
* Anita Hendrie (convidada)
* Arthur V. Johnson (convidat)
* Owen Moore (convidat)
* Anthony O'Sullivan (criat)
* Herbert Prior (convidat)
* Gertrude Robinson (convidada)

## Referències

* ↑ Usai, Paolo Cherchi. The Griffith Project, Volume 2: Films Produced in January-June 1909 (en anglès). Bloomsbury Publishing, 2019-07-25, p. 127. ISBN 978-1-83902-006-3.
* ↑ Schmidt, Christel. Mary Pickford: Queen of the Movies (en anglès). University Press of Kentucky, 2012-11-01, p. 241. ISBN 978-0-8131-3667-7.
* ↑ Whitfield, Eileen. Pickford: The Woman Who Made Hollywood (en anglès). University Press of Kentucky, 2007-08-31, p. 416. ISBN 978-0-8131-9179-9.
* ↑ «Two Memories» (en anglès). Silent Era : Progressive Silent Film List. [Consulta: 21 gener 2021].
* ↑ Usai, Paolo Cherchi. The Griffith Project, Volume 8: Films Produced in 1914-15 (en anglès). Bloomsbury Publishing, 2019-07-25, p. 187. ISBN 978-1-83902-016-2.

## Enllaços externs

* Pel·lícula complerta a Youtube
# Barakulia Khal

Barakulia Khal és un riu de l'Índia, al districte de North 24 Parganas a Bengala Occidental. Forma part de l'anomenat Passatge dels Sandarbans Exteriors, una de les principals rutes fluvials per petites embarcacions, que fan comerç entre Calcuta i zones a l'est. Un canal artificial anomenat Sahib Khali, connecta el riu amb el Kalindi.

## Referències

* ↑ Sir William Wilson Hunter. The Imperial Gazetteer of India (en anglès). Trübner & co., 1885.
# Balki

«Balki» té aquests significats:
* Balki (Kurgan), localitat de l'óblast de Kurgan, a Rússia
* Balki (Crimea), localitat de la República de Crimea, a Rússia
* Balki (Bélgorod), localitat de l'óblast de Bélgorod, a Rússia
# Balki (Crimea)

* Per a altres significats, vegeu «Balki».
Balki (en (ucraïnès): Балки) és un poble de la República Autònoma de Crimea a Ucraïna, que el 2014 tenia 730 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Tubercles quadrigeminats

Al tronc de l'encèfal, els tubercles quadrigeminats (llatí per "cossos quàdruples") són els quatre col·licles: dos d'inferiors i dos de superiors. Situats al tecte de la cara dorsal del mesencèfal.
Els tubercles quadrigeminats són centres de reflexos que impliquen la visió (moviment ocular) i l'oïda (respostes auditives). Està format per grups de cèl·lules nervioses de substància grisa escampades per la substància blanca. Bàsicament, connecta l'encèfal anterior i l'encèfal posterior.

## Referències

* ↑ Marieb, Elaine N. Essentials of Human Anatomy & Physiology. 6a ed. San Francisco: Daryl Fox, 2000. 210.
# Tubells

Tubells és una masia situada al municipi de Llobera, a la comarca catalana del Solsonès.

## Referències

* ↑ «Catàleg de masies i cases rurals». Ajuntament de Llobera. Arxivat de l'original el 2021-12-29. [Consulta: 26 desembre 2021].
# Una comèdia de la Stasi

Una comèdia de la Stasi (títol original en alemany, Stasikomödie) és una pel·lícula de comèdia dirigida per Leander Haußmann que es va estrenar el 19 de maig de 2022 als cinemes alemanys. Després de Sonnenallee i NVA, aquesta és la tercera i última part de la seva trilogia de la República Democràtica Alemanya. S'ha doblat i subtitulat al català.

## Referències

* ↑ «Una comèdia de la Stasi». FilminCAT. [Consulta: 22 desembre 2023].
* ↑ deutschlandfunkkultur.de. «"Stasikömodie" von Leander Haußmann - Von eigenen Bildern berauscht» (en alemany). [Consulta: 4 agost 2023].
* ↑ «Leander Haußmanns Stasikomödie» (en alemany). [Consulta: 4 agost 2023].
* ↑ «Stasikomödie». Goita què fan, ara!. [Consulta: 4 agost 2023].
# Txam

«Txam o Cham» té aquests significats:
* Poble txam o txams, poble del sud d'Indoxina
* Llengua txam, llengua dels txams
* Alfabet txam, alfabet dels txams
* Txams albanesos (Çam), poble albanès del nord-oest de Grècia
* Cham (Baviera), ciutat i districte de Baviera
* Cham (Suïssa), vila de Zug (Suïssa)
# Tungurahua (desambiguació)

Tungurahua (desambiguació) és el nom dels següents llocs:
* El Tungurahua és una muntanya de l'Equador.
* La província de Tungurahua és una de les 22 províncies de l'Equador, amb capital a Ambato.
# Tunguska Inferior

El riu Tunguska Inferior o Níjniaia Tunguska (rus: Нижняя Тунгуска, Níjniaia Tunguska) és un riu de Sibèria, a Rússia. Flueix per l'óblast d'Irkutsk i el krai de Krasnoiarsk. És un afluent per la dreta del riu Ienissei, conflueixen a Turukhansk. Les poblacions a la vora del riu inclouen Turà, Iukta i Simenga. El període lliure de gel comença a mitjan juny i acaba a mitjan octubre. Té una llargada de 2.989 km i a la seva confluència amb el Ienissei aporta 3.680 m³/s de mitjana. La seva conca fa 473.000 km².
En períodes antics de la història russa, el riu havia dut també els noms de Троицкой Тунгуской (Troitskoi Tunguskoi, Tunguska de la Trinitat), Монастырской Тунгуской (Monastirskoi Tunguskoi, Tunguska Monàstic) i Мангазейской Тунгуской (Mangazeiskoi Tunguskoi, Tunguska de Mangazeia).

## Referències

* ↑ «Tunguska Inferior». Gran Enciclopèdia Catalana. [Consulta: 9 febrer 2014].
# Baronia del Papiol

La Baronia de Papiol fou una jurisdicció senyorial sobre el castell i el terme del Papiol.
Per un document de 1115 el domini del castell pertanyia al comte de Barcelona i que aquest l'infeudà als germans Arnau, Bernat i Ramon Pere i que aquests prengueren el cognom Despapiol.
El gener de 1395 el rei Joan I vengué, per 6.000 lliures a carta de gràcia, a Berenguer de Cortilles, els dominis del castell, així com la jurisdicció civil i criminal i el mer i mixt imperi. Cinc mesos després consta que l'anomenat nou senyor superior del castell i en cedia el domini a Ramon Despapiol.
El 1505 la baronia passà per enllaç familiar als Marimon, senyors de Sant Marçal, i després als Guimerà, senyors de Llorac. La plena jurisdicció fou confirmada el 1587 a Gispert de Guimerà i de Llupià. El 1610 també per enllaç passà als Desbosc, barons de Vilassar, que la vengueren al mercader Francesc Argemí, que en fou investit el 1661. També per successió passà posteriorment al polític i escriptor republicà, que defugí ser-ne baró, Valentí Almirall i Llozer. Actualment, en comparteixen títol i propietat del castell les germanes Adela i Maria Teresa Mora Almirall, casada amb Manuel Bofarull Estarlich, amb descendència.

## Referències

* 1 2 «baronia del Papiol». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Castell del Papiol». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* 1 2 «El Papiol». Ajuntament del Papiol. Arxivat de l'original el 19 de juny 2018. [Consulta: 25 febrer 2015].
# Unió Esportiva Castelldefels

La Unió Esportiva Castelldefels és el club de futbol més destacat de la ciutat de Castelldefels.

## Història

L'any 1946 August Rossell Figueres creà la Unió Esportiva Castelldefels tot i que la fundació oficial no arribà fins dos anys més tard, el 1948. Ramon Yll en fou el primer president. L'equip disputà el seu primer partit el 15 d'agost de 1946 enfront del CD Comtal amb motiu de la festa major de la ciutat. La primera indumentària del club fou samarreta vermella i blanca i pantalons blancs, adoptant posteriorment l'actual groga i blava.

## Estadi

La UE Castelldefels juga els partits com a local al Municipal d'Els Canyars, ubicat al barri homònim. Es tracta d'un camp de gespa artificial amb capacitat per a 2.500 espectadors. Fou inaugurat el 8 de desembre de 2001, coincidint amb la Festa Major d'Hivern de Castelldefels. Anteriorment la UE Castelldefels jugava al Municipal de la Via Fèrria.

## Temporades

Fins a l'any 2011-12 el club ha militat 9 vegades a Tercera Divisió.
* 1999-00: Primera Div. Catalana 17è
* 2000-01: Primera Div. Catalana 17è
* 2001-02: Primera Div. Catalana 5è
* 2002-03: 3a Divisió 6è
* 2003-04: 3a Divisió 7è
* 2004-05: 3a Divisió 11è
* 2005-06: 3a Divisió 10è
* 2006-07: 3a Divisió 12è
* 2007-08: 3a Divisió 17è
* 2008-09: Primera Div. Catalana 2n
* 2009-10: 3a Divisió 11è
* 2010-11: 3a Divisió 13è
* 2011-12: 3a Divisió 13è
* 2012-13: 3a Divisió 13è
* 2013-14: 3a Divisió 16è
* 2014-15: 3a Divisió 18è
* 2015-16: Primera Div. Catalana 2n
* 2016-17: 3a Divisió 15è
* 2017-18: 3a Divisió 16è
* 2018-19: 3a Divisió 16è
* 2019-20: 3a Divisió

## Enllaços externs

* Plana Oficial de la UE Castelldefels
# Unió Esportiva Collera

La Unió Esportiva Collera (oficialment, en castellà, Unión Deportiva Collerense) és un club de futbol amb seu a Es Coll d'en Rabassa, Palma, a la comunitat autònoma de les Illes Balears. Fundat l'any 1983, l'equip juga a la Tercera Federació. La seu del club és l'Estadi Municipal Coll d'en Rebassa amb una capacitat de 1.000 places.

## Història

Fundada l'any 1967, la UD Collerense va ser l'equip filial del RCD Mallorca per a les temporades 1981–82 i 1982–83, ambdues a Tercera Divisió. En finalitzar aquesta darrera campanya, el club es va convertir oficialment en el RCD Mallorca Atlètic, i poc després es va formar una nova UD Collerense.

## Temporada a temporada

| Temporada | Nivell | Divisió | Lloc |
| 1983–84 | 8 | 3a Reg. | 1r |
| 1984–85 | 7 | 2a Reg. | 5è |
| 1983–84 | 7 | 2a Reg. | 4t |
| 1984–85 | 7 | 2a Reg. | 5è |
| 1985–86 | 7 | 2a Reg. | 4t |
| 1986–87 | 7 | 2a Reg. | 7è |
| 1987–88 | 7 | 2a Reg. | 2n |
| 1988–89 | 6 | 1a Reg. | 10è |
| 1989–90 | 6 | 1a Reg. | 10è |
| 1990–91 | 6 | 1a Reg. | 6è |
| 1991–92 | 6 | 1a Reg. | 12è |
| 1992–93 | 6 | 1a Reg. | 10è |
| 1993–94 | 6 | 1a Reg. | 16è |
| 1994–95 | 7 | 2a Reg. | 10è |
| 1995–96 | 7 | 2a Reg. | 6è |
| 1996–97 | 7 | 2a Reg. | 4t |
| 1997–98 | 6 | 1a Reg. | 11è |
| 1998–99 | 6 | 1a Reg. | 7è |
| 1999–2000 | 6 | 1a Reg. | 1r |
| 2000–01 | 5 | Reg. Pref. | 17è |
| 2001–02 | 5 | Reg. Pref. | 10è |
| 2002–03 | 5 | Reg. Pref. | 7è |
| Temporada | Nivell | Divisió | Lloc | Copa del Rei |
| 2003–04 | 4 | 3a | 11è | |
| 2004–05 | 4 | 3a | 17è | |
| 2005–06 | 4 | 3a | 12è | |
| 2006–07 | 4 | 3a | 18è | |
| 2007–08 | 5 | Reg. Pref. | 5è | |
| 2008–09 | 5 | Reg. Pref. | 3r | |
| 2009–10 | 4 | 3a | 17è | |
| 2010–11 | 4 | 3a | 10è | |
| 2011–12 | 4 | 3a | 11è | |
| 2012–13 | 4 | 3a | 10è | |
| 2013–14 | 4 | 3a | 11è | |
| 2014–15 | 4 | 3a | 13è | |
| 2015–16 | 4 | 3a | 10è | |
| 2016–17 | 4 | 3a | 17è | |
| 2017–18 | 4 | 3a | 18è | |
| 2018–19 | 5 | Reg. Pref. | 2n | ´ |
| 2019–20 | 4 | 3a | 19è | |
| 2020–21 | 4 | 3a | 6è / 4t | |
| 2021–22 | 5 | 3a RFEF | 10è | |
| 2022–23 | 5 | 3a Fed. | 12è | |
| 2023–24 | 5 | 3a Fed. | | |
* 15 temporades a Tercera Divisió
* 3 temporades a Tercera Federación /Tercera División RFEF

## Equip femení

La UE Collera Femení és la secció femenina de l'equip. Van jugar a la màxima lliga estatal, la Primera Divisió, entre el 2009 i el 2016.

## Referències

* ↑ «The latest news from UD Collerense: squad, results, table» (en anglès). www.besoccer.com. [Consulta: 18 març 2020].

## Enllaços externs

* Perfil de l'equip Futbolme (en castellà)
* Lloc web no oficial (en castellà)
# Baile Mhic Íre

Baile Mhic Íre (pron. ˈbˠalʲə vʲikʲ ˈiːrʲə, en anglès Ballymakeera) és un petit llogaret d'Irlanda, a la Gaeltacht del comtat de Cork, a la província de Munster. Es troba a la carretera N22 i forma part de les viles bessones de Ballymakeery i Ballyvourney. És a la Gaeltacht de Muskerry.
Hi ha tres pedres amb inscripcions Ogham vora a l'antic santuari cristià de Saint Abán.

## Referències

* ↑ Official name: Baile Mhic Íre Placenames Database of Ireland
* ↑ Tom Pullman. Photograph of Ogham stones near Baile Mhic Íre 2003-07-23.